b'\n_START_ARTICLE_\nZuo Ci\n_START_PARAGRAPH_\nZuo Ci (\xe5\xb7\xa6\xe6\x85\x88) hevdes \xc3\xa5 v\xc3\xa6re en semi-legendarisk skikkelse fra De tre rikers periode i kinesisk historie. Som beskrevet i romanen Beretningen om de tre konged\xc3\xb8mmer var Zuo Ci en Taoist kjent under navnet Master Black Horn eller Mester Svarte Horn som ikke allierte seg med noen. Han holdt utrolige taoist krefter og var kjent for \xc3\xa5 v\xc3\xa6re psykisk. Han studerte p\xc3\xa5 Emeifjellet i Sichuan hvor han fant Boken om Magi._NEWLINE_Zuo var villig til \xc3\xa5 gi b\xc3\xb8kene sine til Cao Cao av Wei hvis han ble en troende disippel av taoismen. Cao Cao responderte ved \xc3\xa5 si: \xc2\xabOfte har jeg reflektert p\xc3\xa5 denne veien og min skjebne, men hva kan jeg gj\xc3\xb8re? Det er ingen til \xc3\xa5 opprettholde regjeringen\xc2\xbb. Da Zuo Ci foreslo Liu Bei anklaget Cao Cao ham for \xc3\xa5 v\xc3\xa6re en av agentene til Liu Bei og truet ham. Zuo Ci gjorde \xc3\xa5pent narr av Cao Cao i retten og Cao Cao fikk ham arrestert. Soldatene slo Zuo Ci voldsomt, men han falt i en dyp s\xc3\xb8vn og sov hele natten gjennom. Dette gjorde Cao Cao s\xc3\xa5 sint at han beordret at Zuo skulle v\xc3\xa6re uten mat, men dette gjorde bare Cao Cao enda sintere da Zuo Ci gladelig gikk syv dager uten mat og drikke. Etter dette kunne ikke Cao Cao finne p\xc3\xa5 noe annet \xc3\xa5 straffe Zuo med. Da Zuo Ci dukket opp p\xc3\xa5 en av Cao Caos banketter, testet Cao Cao ham ved \xc3\xa5 sp\xc3\xb8rre ham om han kunne f\xc3\xa5 tak i blant annet en drages lever, en peon og abbor fra Song elven. Zuo klarte \xc3\xa5 skaffe alt sammen, noe som gjorde Cao Cao enda mer mistenksom. S\xc3\xa5 tilb\xc3\xb8d Zuo Cao Cao en kopp med vin, som foreslo at Zuo skulle smake f\xc3\xb8rst. Zuo tok en stav og delte vinen i to. S\xc3\xa5 drakk han den ene halvdelen. Cao Cao eksploderte av sinne._NEWLINE_Som resultat av dette beordret Cao Cao at han skulle bli henrettet, men Zuo Ci hadde forsvunnet. Hundre mann som passet til den samme beskrivelsen av Zuo ble funnet, og Cao Cao beordret dem alle til \xc3\xa5 bli henrettet. N\xc3\xa5r de alle sammen var blitt henrettet steg det svart r\xc3\xb8yk opp fra dem som formet seg til et annet bilde av Zuo Ci, som foruts\xc3\xa5 Cao Cao sin d\xc3\xb8d. Denne forutsigelsen fant sted i 220 da Cao Cao d\xc3\xb8de av en mistenkt hjernesvulst._NEWLINE_Zuo Ci ble lagt til i det popul\xc3\xa6re Beretningen om de tre konged\xc3\xb8mmer videospillet Dynasty Warriors 5 grunnet stor ettersp\xc3\xb8rsel, selv om Zuo Ci egentlig ikke tok del i kamp. I spillet blir han framstilt som en gammel mann som bruker en kortstokk og er i stand til \xc3\xa5 benytte seg av flere elementer som sitt v\xc3\xa5pen. Han er ogs\xc3\xa5 statistisk sett den beste figuren i spillet (den andre er Lu Bu, tredje er Ma Chao, fjerde er Guan Yu og femte er Zhou Tai).'